

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

6 Φεβρουαρίου, 2022

**Δελτίο Τύπου 1**

**Θανατηφόρα οδική σύγκρουση Έχασε τη ζωή του ο 32χρονος Γεώργιος Ακριτίδης**

Σε θανατηφόρα οδική σύγκρουση που συνέβη γύρω στις 9 χθες βράδυ στο δρόμο Πλατρών – Λεμεσού, έχασε τη ζωή του ο Γεώργιος Ακριτίδης, 32 ετών κάτοικος Λεμεσού.

Συγκεκριμένα, ενώ ο Ακριτίδης οδηγούσε το αυτοκίνητο του στον πιο πάνω δρόμο, σε κάποιο σημείο όπου υπήρχε στροφή, ακολούθησε ευθεία πορεία με αποτέλεσμα να προσκρούσει βίαια σε δέντρο όπου και ακινητοποιήθηκε.

Ο 32χρονος, ο οποίος φέρεται να μην έφερε προστατευτική ζώνη, εγκλωβίστηκε στα συντρίμμια του αυτοκινήτου του και χρειάστηκε η παρέμβαση της Πυροσβεστικής Υπηρεσίας για τον απεγκλωβισμό του.

Μεταφέρθηκε με ασθενοφόρο στο Γενικό Νοσοκομείο Λεμεσού όπου ο επί καθήκοντι ιατρός πιστοποίησε το θάνατο του.

Η Τροχαία Λεμεσού συνεχίζει τις εξετάσεις.

 Κλάδος Επικοινωνίας